ออมสิน เร่งแก้หนี้นอกระบบ
นายชาติชาย พยุหนาวีชัย ผู้อำนวยการธนาคารออมสิน เปิดเผยความคืบหน้าแก้ปัญหาหนี้นอกระบบว่า จากยอดการลงทะเบียนขอรับสวัสดิการแห่งรัฐ 14.1 ล้านราย พบว่า ในจำนวนนี้ 1.3 ล้านราย มีปัญหาหนี้นอกระบบและได้มาลงทะเบียนกับธนาคารออมสิน 430,000 ราย วงเงิน 23,000 ล้านบาทนั้น ล่าสุด ธนาคารออมสินได้ช่วยเหลือแก้หนี้นอกระบบไปแล้ว 150,000 ราย อนุมัติสินเชื่อไปแล้ว 40,000 ราย วงเงินสินเชื่อประมาณ 1,600-1,700 ล้านบาท และอยู่ระหว่างการพิจารณาของธนาคารอีกประมาณ 60,000 ราย ส่วนที่เหลือประมาณ 40,000-50,000 รายนั้น ธนาคารได้ปฏิเสธการให้สินเชื่อ เนื่องจากไม่มีความสามารถในการชำระหนี้ หรือมีที่อยู่ไม่ชัดเจน,ส่วนที่เหลือ 280,000 คน กำลังอยู่ระหว่างติดตามแก้ไขหนี้ เนื่องจากลูกหนี้ กลุ่มนี้ไม่ได้เดินทางเข้ามาติดต่อกับธนาคาร โดยธนาคารออมสินได้รับมอบหมายจากกระทรวงการคลังให้ส่งเจ้าหน้าที่เดินทางไปหาลูกหนี้นอกระบบเหล่านี้ เพื่อดำเนินการแก้ไขให้เสร็จสิ้นภายในสิ้นปีนี้ ซึ่งถือเป็นการดำเนินนโยบายตลาดเชิงรุกตามนโยบายที่ได้รับการมอบหมายจากปลัดกระทรวงการคลังและ รมว.คลัง,สำหรับอุปสรรคของลูกหนี้รายย่อยคือ ยังคงมีความกังวล เพราะไม่มั่นใจว่าจะได้รับการพิจารณาอนุมัติความช่วยเหลือจากธนาคารหรือไม่ บางคนยังไม่มีรายได้เนื่องจากตกงาน จึงไม่สามารถยื่นขอกู้กับธนาคารออมสินได้ อย่างไรก็ตาม หากพิจารณาภาพรวมภาระการชำระหนี้ธนาคารออมสินเมื่อเทียบกับเจ้าหนี้นอกระบบแล้วแตกต่างกันมาก โดยในส่วนธนาคารออมสินมีภาระดอกเบี้ยเพียง 0.85% ต่อเดือน ขณะที่หนี้นอกระบบคิดอัตราดอกเบี้ยสูงถึง 20-30% ต่อเดือน.
จากยอดการลงทะเบียนขอรับสวัสดิการแห่งรัฐ 14.1 ล้านราย พบว่า ในจำนวนนี้ 1.3 ล้านราย มีปัญหาหนี้นอกระบบและได้มาลงทะเบียนกับธนาคารออมสิน 430,000 ราย วงเงิน 23,000 ล้านบาทนั้น ล่าสุด ธนาคารออมสินได้ช่วยเหลือแก้หนี้นอกระบบไปแล้ว
ธนาคารออมสิน,หนี้นอกระบบ,ลงทะเบียน,ลูกหนี้นอกระบบ,ดอกเบี้ย,ข่าวทั่วไป